[Gregorius Episcopus servus servorum Dei dilecto in Christo filio Hugoni Abbati Monasterii sanctorum Apostolorum Petri et Pauli constructi in loco qui dicitur Cluniacus suisque successoribus ibidem Regulariter promovendis in perpetuum. Supernæ miserationis respectu ad hoc universalis Ecclesiæ curam suscepimus et Apostolici moderaminis sollicitudinem gerimus, ut justis precantium votis attenta benignitate faveamus et libramine æquitatis omnibus in necessitate positis quantum Deo donante possumus, subvenire debeamus. Præcipuè tamen de venerabilium locorum stabilitate pro debito honore summæ et Apostolicæ Sedis cui speciali jure adhærent. Quantum ex divino adjutorio possibilitas datur, nobis pensandum et laborandum esse perpendimus. Proinde juxta petitionem tuam præfato Monasterio cui tu præesse dignosceris, cum Capellis circumjacentibus, videlicet sanctæ Mariæ, sancti Majoli et sancti Odilonis, hujusmodi privilegia præsenti authoritatis nostræ decreto indulgemus, concedimus atque firmamus. Statuentes nullum Regum vel Imperatorum, Antistitum. Nullum quacumque dignitate præditum vel quemquam alium audere de his quæ eidem venerabili loco à quibuslibet hominibus de proprio jure jam donata sunt vel in futurum Domino miserante collata fuerunt, sub cujuslibet causæ occasionisve specie minuere vel auferre, sive suis usibus applicare vel aliis quasi propriis de causis pro suæ avaritiæ excusatione concedere. Sed cuncta quæ ibi oblata sunt, vel offerri contigerit, tam à te quam ab eis qui in tuo officio locoque successerint perenni tempore illibata et sine inquietudine aliqua volumus possideri. Eorum quidem usibus pro quorum sustentatione gubernationeque concessa sunt modis omnibus profutura. Nominatim etiam confirmantes eidem Monasterio Cluniacensi in Comitatu Matisconensi cellam in honore sancti Martini et Ecclesiam juxta positam in honore sancti Joannis cum omnibus suis appendiciis. Cavinias villam cum Ecclesia, et villam Solestriacum cum Ecclesia, et Scutiolam cum Ecclesia. Galliniacum cum Ecclesia, Rufiacum cum Ecclesia, Masiliam Bargiserenam villam cum Ecclesia, Clarmanum cum Ecclesia, Curtirias villam. Paronam cum Ecclesia, Arpagiacum cum Ecclesia. Darboniacum. Besorniacum cum Ecclesia et Ecclesiam sanctæ Columbæ, Verreriam et Burguliensem villas. Ecclesiam sancti Laurentii. Castrum Lordonum Blanuscum. Cottam cum Ecclesia. Laisiacum cum Ecclesia. Monasterium etiam Carum-locum cum omnibus ad se pertinentibus, Cellam Regniacum cum omnibus sibi pertinentibus. Ecclesiam sancti Victoris cum omnibus sibi pertinentibus, Cellam quoque sancti Victoris in monte Algido cum omni sua pertinentia. Ecclesias etiam et terras quæ juxta illam sunt pro quibus data est quondam Ecclesia sancti Gengulfi. Eguirandam Curtem cum Ecclesia sancti Andreæ, et cum aliis Ecclesiis et appendiciis suis, novam villam in Petrogoico Castro cum Ecclesia omnes quoque Ecclesias et terras seu quidquid præfatus locus habet in jam dicto Comitatu. In Comitatu verò Cabilonensi Cellam de Bellomonte cum Ecclesia sanctæ Mariæ et omnibus sibi pertinentibus, Ecclesiam de Campiloco cum suis appendiciis, Curtem vocabulo Juliacum cum Ecclesis et terris eidem loca quondam ab Episcopo Manasse conlatis. Ecclesiam sancti Gengulfi cum suis pertinentiis, Cellam sanctorum Martyrum Cosmæ et Damiani. Et Monasterium sancti Marcelli cum omnibus suis pertinentiis. Omnes etiam Ecclesias et terras et quodcumque supradictus locus comprobatur habere in jam dicto Comitatu. In Episcopatu Augustodunensi Monasterium in aurea valle quod vocatur Paredum cum omnibus suis pertinentiis Monasterium etiam Marciniacum cum omnibus suis, Cellam de Oiadellis cum suis appendiciis, illas etiam terras et Ecclesias quas Theodardus Clericus contulit jam dicto Cluniacensi Monasterio. Confirmamus etiam et corroboramus illam convenientiam nostra Apostolica authoritate quam fecit Domnus Walterius Augustodunensis Ecclesiæ Episcopus de Monasterio Magatro ad suam Ecclesiam pertinente cum omnibus ad ipsum pertinentiis. Burbonum Monasterium cum suis pertinentiis, Ecclesiam in Villa quæ dicitur Melai et Ecclesiam in Villa quæ dicitur Simullai et Ecclesiam sancti Christophori juxta Castrum Caninum. Et Abbatiam Vizeliacensem, omnes etiam Ecclesias et terras, et quodcumque supradictus locus Cluniacus videtur habere in eodem Episcopatu. In territorio vero Divionensi Curtem Giuriacum cum omnibus sibi pertinentibus. In pago Antisiodorensi. Monasterium quod dicitur sanctæ Mariæ ad charitatem cum suis pertinentiis. Bonaiacum et Monasterium sanctæ Dei genitricis in Donziaco Castro. Cum omnibus quæ in ipso Episcopatu habere videtur Cluniacus. In Comitatu Arvernensi Silviniacum Monasterium ubi sancti Majolus et Odilo requiescunt cum ibidem pertinentibus. Cellam quæ vocatur firmitas. Cellam quæ vocatur Scurolias Ecclesiam sancti Sulpicii in Villa quæ dicitur Langiacus. Cellulam quæ vocatur ad Boscum. Curtem quam vocant in Frido monte. Monasterium quod dicitur Rivis cum Curte Lipsiaco et cum suis appendiciis. Ecclesiam quæ vocatur ad montes. Monasterium Celsinaniense cum Cellis, Ecclesiis, villis terris et cum Monasterio requiescit ubi sanctus Florus quod tradidit supra dicto loco Eustorgius Clericus cum omnibus sibi pertinentibus. Mansiones in Brivatensi vico. Monasterium quod dicitur Volta cum suis pertinentiis, Rocam fortem. Cellam Reiliacum cum Curte et omnibus ad eam pertinentibus, Cellam sanctæ Mariæ quæ vocatur ad Pontem. Omnes quoque Ecclesias et terras, et quodcumque videtur locus Cluniacus possidere in jam dicto Comitatu. In Episcopatu Nivernensi Monasterium sancti Salvatoris quod est intra muros, Monasterium sancti Stephani quod est in suburbio ejusdem civitatis, Cellam sancti Reveriani cum suis pertinentiis. Ecclesiam quæ dicitur Lupertiacus quæ Frœmundus dedit cum suis pertinentiis, locum qui dicitur Baiard. Et obedientiam quæ dicitur villa. In Comitatu Pictaviensi villam quæ dicitur Molgon. In Episcopatu sanctonico Monasterium de insula quæ dicitur Aias. Monasterium sancti Georgii juxta Castrum Didonium Monasterium sanctæ Mariæ juxta Castrum Berbeziacum. Abbatiam sancti Joannis quæ vocatur Ingeriacus. Abbatiam Malliacensem. In Abbatia autem sancti Cypriani quæ est Pictavis concedimus tibi quod antecessores tui ibi habuerunt. In Episcopatu Lemovicensi Monasterium sancti Martialis. In Episcopatu Engolismensi Monasterium sancti Mauritii quod est juxta Castrum montis Berolti. In Episcopatu Parisiensi Monasterium de Longo ponte. In Episcopatu Trecassino Monasterium sanctæ Margaritæ cum his quæ ad illud pertinent. In Episcopatu Suessionensi Conciacum villam quam dedit Theotbaldus Comes et uxor ejus Cluniacensi Cœnobio. In Episcopatu Petragorico Ecclesiam sanctæ Mariæ quæ dicitur Anessa. In Episcopatu Caturcensi Abbatiam sancti Petri de Moysiaco cum omnibus suis appendiciis. Et Monasterium quod dicitur Fiacus. Et Monasterium Carannacum. Tolosæ Monasterium sanctæ Mariæ de Aurate, et in eodem Episcopatu Monasterium sancti Petri quod dicitur Lajad. Et Castrum quod dicitur Lordag et terras quas Rogerius Comes dedit Cluniaco in valle Javartensi. In Pago Aginnensi Monasterium quod dicitur Lairacum. Et alterum quod dicitur Muiracum et alterum quod dicitur sancta Genevera, et Monasterium quod dicitur Mediziacum. In pago Lecturicensi Monasterium sancti Genu. In territorio Ausciensi Monasterium sancti Orientii et Ecclesiam quæ vocatur ad altum montem et Monasterium quod dicitur Monasterium. Et Monasterium sancti Joannis quod dicitur ad sanctum montem cum suis pertinentiis. In territorio Bigorritano Monasterium sancti Licerii. In territorio Laccurrensi in villa quæ vocatur Furcas Ecclesiam sanctæfidis. Ecclesias etiam villas et terras quascumque Cluniacus in Vasconia possidere comprobatur. In Episcopatu Hispalensi Monasterium sancti Isidori martyris cum suis appendiciis. In Episcopatu Vivariensi Misoscum, Cellam de Monte Rompono. Cellam ad fontes, Cellam Rionis. In Episcopatu Uticensi Monasterium sancti Saturnini cum Castro Columcellas et Curte Tueleta, et omnibus ad se pertinentibus ex utraque parte Rhodani fluminis. In Episcopatu Nemaulensi Monasterium sancti Ægidii. In Tricassinensi civitate Monasterium sancti Amandi. In Episcopatu Arausico cellam quæ dicitur Podiolenus. Monasterium sancti Pantaleonis. In Agapicensi Episcopatu Cellam sancti Andreæ concessam Cluniaco à Ricaudo Clerico Ganagobiense Monasterium. Curtem Valentiolam. In Valentinensi Episcopatu villam quæ dicitur Ales et Montesium, Monasterium sancti Marcelli quod dicitur Salicetum. In Episcopatu Viennensi Monasterium Taherniacum. Cellam quæ dicitur Causella, Villam Bracost, villam quæ dicitur Insula, Cellam etiam in Castro Candiaco. In Episcopatu Lugdunensi Monasterium quod dicitur de Amberta. Cellam Talusiacum, Cellam Poliacum. Cellam Artedunum, Cellam Saviniacum, Curtem Ambariacum, Ecclesiam sancti Andioli, Ecclesiam quæ vocatur ad Oratorium, Curtem de Romanis, Cellam Cavariacum, Ecclesiam in Castro Gosan. Omnes quoque villas et terras quas Wichardus moriens Cluniaco contulit. In Gratianopolitano Episcopatu Cellam quæ vocatur Borget. Monasterium quod vocatur Domena. In Episcopatu Vesontiensi Cellam quæ vocatur portus. In Episcopatu Tullensi Cellam quæ vocatur Ramengas. In Lausannensi Episcopatu Monasterium quod dicitur Paterniacus, et quæ in Alsatia dederunt Imperatores eidem loco, Cellam quæ dicitur mons Richeri et Monasterium quod dicitur Romanum. In Episcopatu Genevensi Monasterium sancti Victoris martyris. In Argentino Episcopatu Monasterium Salsense. In Constantiensi Episcopatu Cellam quæ dicitur Romisin. In Episcopatu Papiensi Monasterium sancti Mayoli. In Episcopatu Lausensi Monasterium sancti Marci. In urbe Placentina Ecclesiam sancti Gregorii. Juxta urbem Cremonam Monasterium in honore sancti Gabrielis et sanctorum Barnabæ et Lucæ. Præterea sicut supra diximus, quæcumque nunc habet aut imposterum Domino annuente habere contigerit in quibuslibet rebus mobilibus vel immobilibus. Item constituimus ut obeunte Abbate non alius ibi quacumque obreptionis astutia ordinetur nisi quem fratres ejusdem Cœnobii cum communi consensu secundum timorem Dei elegerint. Et ad consecrandum eum ipsi fratres advocent Episcopum quemcumque voluerint. Nec quovis modo quisquam Episcopus vel Archiepiscopus locum ipsum seu Capellas supradictas videlicet sanctæ Mariæ, S. Majoli et S. Odilonis vel Presbyteros ab Abbate ibi constitutos. Et Monachos ipsius Monasterii excommunicare vel judicare audeat, sed semper sub tutelâ et immunitate Romanâ, soliusque Romani Pontificis judicio consistentes, omnipotenti Domino quieti securique deserviant. A quocumque Episcopo voluerint etiam in opus consecrationum in ipso loco agendarum, Chrisma oleum sanctum, oleuminfirmorum accipere; necnon et consecrationis altarium, et Capellarum, seu ordinationes Monachorum. Concedimus tibi et ipsi venerabili loco, et confirmamus Apostolicâ authoritate quandocumque vel quamdiù vobis placuerit percussuram proprii numismatis vel monetæ quemadmodùm privilegiis venerabilium prædecessorum nostrorum comperimus vobis concessum et confirmatum esse, concedimus et confirmamus. Hæc igitur omnia, quæ hujus præcepti decretique nostri pagina continet, tam tibi quam cunctis qui in eo quo es ordine locoque successerint, et eis quorum interesse poteris in perpetuum servanda decernimus. Si quis verò Regum, Sacerdotum, Clericorum, Judicum, ac sæcularium personarum hanc constitutionis nostræ paginam agnoscens venire contra eam tentaverit, potestatis honorisque sui dignitate careat, reumque se divino judicio existere de perpetratâ iniquitate cognoscat, et nisi ea quæ ab illo sunt malè ablata restituerit et dignâ pœnitentiâ illicitè acta defleverit, à sacratissimo Corpore et Sanguine Domini Redemptoris nostri Jesu Christi alienus fiat atque in æterno examine districtæ ultioni subjaceat. Cunctis autem eidem loco justa servantibus, sit pax Domini nostri Jesu Christi, quatenùs et hîc fructum bonæ actionis percipiant, et apud districtum Judicem præmia æternæ pacis inveniant. Datum Lateranis quinto Idus Decembris, per manus Petri sacræ Romanæ Ecclesiæ Presbyteri Cardinalis ac Bibliothecarii, anno quarto Pontificatus Domini Gregorii Papæ septimi, indictione 14. Benè valete.]